Αμμουλιανή Χαλκιδικής

Η Αμμουλιανή είναι νησάκι στον κόλπο του Αγίου Όρους, απέναντι από την Τρυπητή. Πρόκειται για το μοναδικό κατοικημένο νησί στη Χαλκιδική. Έχει έκταση περίπου 4,5 τετραγωνικά χιλιόμετρα και απέχει 120 χιλιόμετρα από τη Θεσσαλονίκη. Παλιότερα ήταν μετόχι της Μονής Βατοπεδίου ενώ μετά το 1925 έγινε τόπος εγκατάστασης Μικρασιατών προσφύγων. Σήμερα υπάγεται διοικητικά στον Δήμο Αριστοτέλη και έχει 529 μόνιμους κατοίκους (απογραφή 2011), που ασχολούνται με την αλιεία και τον τουρισμό. Κεντρικός ναός είναι του Αγίου Νικολάου, που χτίστηκε το 1865. Στο νησί λειτουργούν νηπιαγωγείο και δημοτικό σχολείο, ενώ υπάρχουν φαρμακείο, σούπερ-μάρκετ, κρεοπωλείο κ.ά.. Κάθε χρόνο τιμάται ο Άγιος Γεώργιος τον Απρίλιο. Αξιοθέατο, εκτός από τον παλαιό ναό είναι και ο αρσανάς στο λιμάνι, που αποτελεί τυπικό δείγμα αγιορείτικης αρχιτεκτονικής. Το νησί συνδέεται με φεριμπότ από την ακτή της Τρυπητής (120 χλμ. από Θεσσαλονίκη) και η απόσταση είναι μόλις 2 ναυτικά μίλια.

Στο νησί κυριαρχεί το πράσινο, μιας και είναι κατάφυτο από ελιές και χαμηλή βλάστηση.

Η Αμμουλιανή έχει πολλές παραλίες (Αλυκές, Άγιος Γεώργιος, Μεγάλη Άμμος, Καραγάτσια κ.α.). Κοντά βρίσκονται και τα νησάκια (Δρένια), απέναντι από τη Μ. Άμμο, όπου μπορεί κάποιος να φτάσει νοικιάζοντας βάρκα.

μικρογραφία|εναλλ.=Το βουνό Άθως από Αμμουλιανή.|Το Άγιο Όρος όπως φαίνεται από την Αμμουλιανή

 Δ.δ. Αμμουλιανής 
Με την εφαρμογή του Σχεδίου Καποδίστριας, η Αμμουλιανή αποτέλεσε και Δημοτικό Διαμέρισμα, που αριθμούσε 564 κατοίκους συνολικά το 2001. Οι οικισμοί που το συγκροτούν είναι:
 Αμμουλιανή  (νησίδα) [542]
 τα Δρένια (νησίδα) [0], ακατοίκητη. Πρόκειται για δύο νησιά, που οι ντόπιοι αποκαλούν «Γαϊδουρονήσια».
 το Λιμάνι [ 5 ]
 μικρογραφία|213x213εσ|Η παραλία Αλυκέςμικρογραφία|213x213εσ|Η παραλία Καραγάτσιαη Τρυπητή [ 17 ].

 Εξωτερικοί σύνδεσμοι 

 Πληροφορίες για την Αμμουλιανή


Κατηγορία:Δήμος Αριστοτέλη
Κατηγορία:Νησιά της Ελλάδας
Κατηγορία:Χωριά της περιφερειακής ενότητας Χαλκιδικής